Държавен вестник, бр. 67, 2009 г., стр. 55

БРОЙ  67 	
Д Ъ Р Ж А В Е Н  В Е С Т Н И К 	
СТР.  55  
6. Местните разходи за организирането и 
провеждането на регионалните срещи ще се 
поемат от страната, по време на чието пред­
седателство се провежда срещата. Местните 
разходи ще включват: логистика на срещата 
(транспорт от и до летищата, вътрешен транс­
порт, осигуряване на място за провеждане на 
срещата и необходимо оборудване), както и 
разходите за изготвяне на материали за срещата, 
включително доклада от срещата. 
7. Всички разходи, свързани с участието в 
регионалните срещи, включително самолетен 
билет, настаняване и дневни разходи, ще се 
поемат от министерство на здравеопазването, 
изпращащо съответния участник.
Член X – Регионални центрове за развитие на 
здравеопазването
1. В началния етап регионалните центрове 
за развитие на здравеопазването ще се фи­
нансират със средства на страната домакин. 
Срокът на началния етап ще бъде определен 
с решение на Здравната мрежа на една от 
редовните є срещи. 
2. По време на оперативния етап регионал­
ните центрове за развитие на здравеопазването 
ще се финансират съвместно от страната до­
макин и други страни – членки от ЮИЕ, чрез 
парични и материални вноски. 
3. Донори, включително интеграционни 
организации, международни и регионални 
правителствени и неправителствени организа­
ции и страни партньори, могат да подпомагат 
регионалните центрове за развитие на здра­
веопазването чрез финансови и материални 
вноски. 
Член XI – Вноски
1. В допълнение към годишните вноски, 
изплащани от страните членки, така както 
са изложени в приложение № 4, членове или 
партньори на Здравната мрежа могат допъл­
нително да я подпомагат под формата на ма­
териални и/или директни парични вноски чрез 
Секретариата и/или регионалните центрове за 
развитие на здравеопазването. 
2. Всички вноски ще бъдат използвани за 
осъществяване на дейностите на Здравната 
мрежа, установени в годишния є план за работа. 
Раздел V – Заключителни разпоредби
Член XII – Изменения
Изменения към този меморандум за раз­
бирателство ще се извършват само в писмена 
форма по взаимно съгласие между подписалите 
меморандума държави.
Член XIII – Спорове
Всеки спор, възникнал между подписали­
те меморандума държави, относно неговото 
тълкуване и прилагане ще бъде уреждан по 
взаимно споразумение чрез преговори или чрез 
други съдебни средства, както е договорено от 
подписалите меморандума държави. 
Член XIV – Приложения
Всичките 4 приложения към този мемо­
рандум за разбирателство са неделима част 
от меморандума. 
Член XV – Влизане в сила и срок на действие 
на този меморандум за разбирателство 
1. Този меморандум за разбирателство ще 
влезе в сила след подписване от всички под­
писали меморандума държави. 
2. Без да се засяга правото на оттегляне 
на всяка страна, Здравната мрежа и нейни­
те структури ще имат неограничен срок на 
действие.
3. При липса на решение за прекратяване 
на вноските, които им се предоставят от члено­
вете, дейността на Здравната мрежа и нейните 
структури ще бъдат подновявани за последващи 
периоди от 5 години.
4. Този меморандум за разбирателство може 
да бъде прекратен по съгласие на всички под­
писали меморандума държави. 
В уверение на посоченото долуподписа­
ните, надлежно упълномощени от техните 
правителства, подписаха този меморандум за 
разбирателство:
Финализиран на 22 април 2009 г. в едно 
копие на английски език.
Приложение № 1
Роли и отговорности на Секретариата на 
Здравната мрежа на страните от ЮИЕ
1. Да подпомага Изпълнителния комитет в 
изготвянето на проект на двугодишен стратеги­
чески план.
2. Да подпомага Изпълнителния комитет в 
изготвянето на проект на годишния бюджет и 
план на работа.
3. Да подпомага изпълнението на плана на 
работа и да управлява дейностите на Здравната 
мрежа на страните от ЮИЕ.
4. Да подпомага усилията за набиране на сред­
ства за Здравната мрежа.
5. Да подпомага Изпълнителния комитет в 
изготвянето на годишни доклади за техническия 
и финансовия напредък за целите на редовната 
среща на Здравната мрежа.
6. Да подпомага Изпълнителния комитет в 
изготвянето на кратки междинни доклади за 
напредък на дейността в средата на всяка фи­
нансова година.
7. Да подпомага Изпълнителния комитет в 
надлежното усвояване на финансовите ресурси.
8. Да подпомага Изпълнителния комитет и 
Председателството на Здравната мрежа в подго­
товката на шестмесечните регионални срещи на 
Здравната мрежа.